**Stredisko Evanjelickej DIAKONIE, Diakonické centrum Sučany**

Partizánska 579/25, 038 52 Sučany

IČO: 37907409, DIČ: 2021970984

Tel.: 043/424 19 00, mobil: 0918 616 092

e-mail: riaditel@sedsucany.sk

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Správa za II. štvrťrok 2020 SED Sučany**

1. **Konferencie, školenia, kurzy, odborné semináre**

**2. Pracovné porady pre zamestnancov a klientov**

*Porada so zamestnancami:*

***27. 05. 2020*** – obsahom pracovnej porady boli predovšetkým informácie týkajúce sa karanténnych opatrení, zmeny rozvrhnutia služieb. Tiež sa prekonzultovali niektoré zásady dodržiavania základných ľudských práv a slobôd klienta a vykonávania poriadku na izbách a dopĺňania ošetrovacieho materiálu. Hlavná sestra usmernila personál ohľadne vypĺňania tlačív a vysádzania klientov na dennej báze.

*Porada s klientmi:*

Od06. 03. 2020 a následne aj v II. štvrťrokuprebiehali individuálnou formou informačné stretnutia s klientmi SED Sučany zamerané:

- na prevenciu voči prenosu a rozšíreniu vírusu COVID -19

- postupné uvoľňovanie opatrení (návštevy, presun a prijímanie klientov).

**3. Duchovná práca pre zamestnancov a klientov**

*Duchovné služby*

Od marca 2020 boli duchovné služby pre klientov a zamestnancov SED Sučany pozastavené z dôvodu zamedzenia šírenia vírusu COVID -19. Duchovné zaopatrenie bolo poskytované len individuálne, v nutných prípadoch.

**4. Prezentácia**

V regionálnom denníku Život Turca, bola zverejnená informácia o SED v Sučanoch. Propagačný materiál o SED Sučany je umiestnený v kaplnke Univerzitnej nemocnice v Martine a okolitých cirkevných zboroch.

**5. Vzdelávanie**

**6. Realizované projekty na získavanie finančných prostriedkov**

Obecný úrad Sučany poskytol dotáciu z rozpočtu obce vo výške 500,00 EUR na kúpu mobilných stolíkov pre klientov SED Sučany.

**7. Peňažný dar**

**8.** **Počet personálu:**

HPP 28 osôb

DVP 13 osôb

DBPŠ 1 osoba

Spolu: 42 osôb

Noví zamestnanci:

- Dana Križáková, opatrovateľ – od 05. 05. 2020 (DVP)

- Alžbeta Remeníková, upratovačka – od 14. 04. 2020 (DVP)

- Barbora Remeníková, upratovačka – od 04. 05. 2020 (DVP)

- Dušan Švec, opatrovateľ – od 18. 06. 2020 (HPP)

- Aneta Vaňková, opatrovateľ – od 01. 06. 2020 (HPP)

- Tomáš Vaško, údržbár – od 20. 05. 2020 (DBPŠ)

- Vladimíra Veselková, opatrovateľ – od 01. 06. 2020 (HPP)

- Milada Vozárová, zdravotná sestra – od 22. 06. 2020 (DVP)

Skončený pracovný pomer:

- Miroslava Birčeková, opatrovateľ – do 27. 05. 2020 (DVP)

- Romana Lukáčová, opatrovateľ – do 10. 06. 2020 (DVP)

- Dana Križáková, opatrovateľ – do 13. 06. 2020 (DVP)

- Alžbeta Remeníková, upratovačka – do 30. 04. 2020 (DVP)

- Klára Urbánková, opatrovateľ – do 31. 05. 2020 (HPP)

- Aneta Vaňková, opatrovateľ – do 03. 06. 2020 (HPP)

- Tomáš Vaško, údržbár – do 30. 06. 2020 (DBPŠ)

**Počet klientov:**

*Občania pribudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum začatia poskytovania služby** |
| Žofia Jelenová | 1942 | 18. 05. 2020 |
| Elena Kuricová – Rusnák | 1937 | 28. 05. 2020 |
| Milan Záborský | 1930 | 24. 06. 2020 |

*Občania ubudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum úmrtia** |
| Viera Miertová | 1931 | 08. 04. 2020 |
| Matilda Ratajová | 1926 | 11. 04. 2020 |
| Albína Pučková | 1947 | 19. 06. 2020 |

*Počet klientov*:

Ženy ZpS: 19 Muži ZpS: 6

Ženy DSS: 2 Muži DSS: 1

Ženy špecializované zariadenie: 18 Muži špecializované zariadenie: 3

Samoplatiteľ: 1

**Spolu klientov: 50**

**9. Starostlivosť o budovu, ostatné práce**

* bežná údržba budovy (výmena vodovodných batérii, oprava poškodených miest, maľovanie izieb klientov a spoločných priestorov v budove),
* dezinfekcia invalidných vozíkov a ostatných zdravotných pomôcok,
* revízia výťahov,
* revízia plynových kotlov, tlakových nádob,
* revízia výťahov,
* čistenie okolia budovy.

**10. Akcie**

V súčasnej dobe sa celá naša spoločnosť nachádza v neľahkej situácii. Sme svedkami karanténnych opatrení a rôznych ďalších obmedzení takého rozsahu na aké sa nepamätáme. Pandémia zasiahla do života každého z nás. Ale predsa sa život nezastavil všade, dennodenne počúvame slová uznania a vďaky za prácu lekárom, požiarnikom, zdravotníckym pracovníkom, polícii, ako aj dobrovoľníkom...

Svoju vďaku našim zamestnancom Strediska Evanjelickej DIAKONIE v Sučanoch, ktorí takisto v sťažených podmienkach v prvej línií pri pomoci ľudom boli v ohrození zdravia a života prišiel osobne vyjadriť minister práce, sociálnych vecí a rodiny Milan Krajniak dňa *22. mája 2020*. Úprimné uznanie a poďakovanie nás veľmi potešilo, povzbudilo a znova nás presvedčilo o tom, že slovo ďakujem má svoju moc a silu.

**11. Práca s klientom**

Práca s klientom funguje na princípe osobného prístupu. Po zistení záujmov klientov, ich zdravotného, psychického stavu sa vytvárajú možnosti trávenia voľného času. Monitorujú sa tiež všetky potreby a prípadné problémy klientov. Inštruktori sociálnej rehabilitácie spolupracujú so všetkými pracovníkmi v zariadení. Vzhľadom k potrebám klientov sa vypracováva individuálny plán osobnosti, kde je stanovený cieľ, metodológia, plán činnosti a pravidelné hodnotenie cieľa raz za polrok, v prípade potreby aj častejšie. A zo toho vyplýva aj následná práca s klientom.

Prvoradou úlohou je pomáhať klientovi v procese adaptácie. Zariadenie a jeho personál sa snaží vytvárať pre obyvateľov rodinnú atmosféru, čo je predpokladom rýchlej sociálnej adaptácie nových klientov a zároveň spríjemnenie procesu starnutia klientov v zariadení.

Je samozrejmosťou kedykoľvek umožniť návštevy príbuzných klientov, prípadne ich telefonicky oboznamovať so životom klienta v zariadení. Tiež skrášľovanie prostredia, aktuálna výzdoba prispieva k vytvoreniu príjemnej atmosféry v zariadení.

Pri práci bol kladený dôraz na aktivizáciu a terapiu, ktorá sa uplatňuje pri individuálnych ako aj skupinových stretnutiach. Vzhľadom k mimoriadnej situácií súvisiacej s výskytom pandémie COVID -19 bola práca, hlavne skupinová veľmi obmedzená a realizovali sa predovšetkým individuálne stretnutia. Až po uvoľnení opatrení v druhej polovici júna sa opäť obnovila aj skupinová práca v plnom rozsahu.

Pri práci s klientom v rámci aktivizácie sa využívali prvky hudby, rôzne výtvarné techniky, pracovné činnosti (lúskanie fazule, práca s levanduľou..). S príchodom teplých letných dní viaceré aktivity prebiehali vonku, nakoľko to počasie umožňovalo.

Súčasťou programu pre klientov najmä s demenciou je kognitívna rehabilitácia, ktorej cieľom je posilnenie krátkodobej a dlhodobej pamäte, stimulácia rôznych oblastí mozgu a zvýšenie sebavedomia účastníkov. Slúžia nato pracovné listy s jednoduchými úlohami, ktoré napomáhajú k udržaniu a precvičeniu kognitívnych funkcií. Nechýba ani pohybová aktivizácia a rôzne cvičenia na zachovanie a obnovenie zručností, schopností a návykov dennej potreby. Využívala sa aj metóda reminiscencie, ktorá **pomáha človeku vnímať obdobie staroby ako rovnocenné v porovnaním s mladšími životnými obdobiami, a tak napomáha vyrovnať sa alebo adaptovať na zmeny v tomto období života.** Spomínanie je hlavne o spôsobe komunikácie, verbálnej i neverbálnej.

Individuálne návštevy klientov sa uskutočňovali podľa harmonogramu návštev alebo podľa dohody s klientom. Pri práci s klientom sa využívali často metódy validácie Naomi Feil, ktorej základom je empatické aktívne počúvanie, neodsudzovanie. Znovu je tak posilňované vedomie človeka ľudskými hodnotami a zlepšujú sa aj jeho telesné a sociálne funkcie.

Skupinové aj individuálne stretnutia sú po skončení spracované a zdokumentované. Pre klientov sa vykonávajú aj nákupy, raz za dva týždne. Kupuje sa tovar podľa ich želania, väčšinou potraviny, nápoje alebo drogériu.

**12. Výsledky hospodárenia**

|  |  |
| --- | --- |
| Stav na jednotlivých účtoch | 90.041,83 EUR |
| Stav pokladne k 31. 06. 2019 | 7.512,59 EUR |
| *Príjmy:* | |
| Príspevok za služby na základe zmluvy | 67.528,66 EUR |
| Nájomné za nebytové priestory | 5.774,50 EUR |
| Príspevky od VÚC | 26.595,83 EUR |
| Príspevky od MPSVaR | 78.970,11 EUR |
| 2 % dane | 346,45 EUR |
| *Výdavky:* | |
| mzdy | 96.241,24 EUR |
| príspevok zamestnávateľa DDS | 345,28 EUR |
| odvody | 32.881,44 EUR |
| SF | 517,68 EUR |

**13. Plány do budúcnosti**

* kvalitné poskytovanie sociálnej služby v prostredí, ktoré čo najviac podporuje sebestačnosť a autonómiu klientov,
* udržiavanie kvalitných vzťahov medzi SED Sučany a Ústredím ED, MPSVaR, Žilinským samosprávnym krajom, mestom Martin, Obecným úradom v Sučanoch ako aj s okolitými obcami.
* podporovať a implementovať proces zavádzania podmienok kvality poskytovania sociálnej služby prostredníctvom vzdelávania odborných zamestnancov,
* navýšenie počtu zamestnancov o fyzioterapeuta,
* príprava nevyužitých priestorov budovy (vypratanie, udržiavacie práce, vypracovanie projektov...) na realizáciu vybudovania priestorov pre personál - šatne, sprchy, sklad materiálu, kancelárske miestnosti,
* vybudovanie oddychovej zóny pre klientov na východnej strane objektu,
* rekonštrukcia a modernizácia výťahu č. 2,
* skrášľovanie okolia zariadenia (záhradka, vysadenie kvetov, dekorácie...).

V Sučanoch dňa 10. 07. 2020

……………………………………………….

Mgr. Denisa Dučová

štatutárny zástupca SED Sučany